Publication: Magyar Közlöny
Issue: MK-2001-73 (Year: 2001, Number: 73)
Era: 1990-2004
Section: önkormányzati rendeleteket [2/1992. (IV. 6.) és az ezt módosító 10/1995. (XI. 29.) sz. rendeletek] a képviselő-testület az Ör. hatálybalépésével egyidejűleg hatályon kívül helyezte, az következik, hogy az Ör. rendelkezéseit a
Paragraph Index: 831

önkormányzati rendeleteket [2/1992. (IV. 6.) és az ezt módosító 10/1995. (XI. 29.) sz. rendeletek] a képviselő-testület az Ör. hatálybalépésével egyidejűleg hatályon kívül helyezte, az következik, hogy az Ör. rendelkezéseit a hatálybalépés előtt létrejött jogviszonyokban is alkalmazni kell, vagyis azon nagyüzemek létesítői esetében, akik az üzemet az Ör. hatálybalépése előtt nyitották meg. Az Alkotmánybíróság megítélése szerint a zalaszentlőrinci önkormányzat azzal, hogy 1999. január elsejével léptette hatályba az 1998. december 3-án született Ör.-t, nem biztosított kellő időt a nagyüzemi sertéstenyésztést már megkezdett gazdálkodók számára a megváltozott jogszabályi környezethez való alkalmazkodásra, megsértve ezzel az Alkotmány 2. § (1) bekezdésében biztosított jogállamiságból fakadó jogbiztonság elvét. Mindezek alapján az Ör.- nek az indítványozó által kifogásolt 6. § (3) bekezdését az Alkotmánybíróság megsemmisítette.

Source: https://magyarkozlony.hu/hivatalos-lapok/4dea48e44a475c3a015b632a3521b60bccb3ddd9/dokumentumok/eabc6a2d7be06453d5eb111969a0947c1d4d5df0/letoltes